Andrzej Duda

Is dlíodóir agus polaiteoir Polannach é Andrzej Sebastian Duda, atá ina uachtarán ar an bPolainn ón 6 Lúnasa 2015. Sular tháinig sé chun bheith ina uachtarán, bhí sé ina bhall de Theach Íochtarach na Polainne (Sejm) ó 2011 go 2014 agus i bParlaimint na hEorpa ó 2014 go 2015.

Beatha 
Rugadh Duda ar 16 Bealtaine 1972 i Kraków, chuig Janina Milewska agus Jan Tadeusz Duda, Ollúna in Akademia Górniczo-Hutnicza im. Stanisława Staszica (Gaeilge:  Ollscoil Eolaíochta agus Teicneolaíochta AGH). 

Throid a sheanathair sa chogadh a fearadh idir na Polainne agus an tAontas Cóivéadach, agus ina dhiaidh sin bhí sé ina bhall den Armia Krajowa, AK (Gaeilge: Arm Baile) le linn an Dara Cogadh Domhanda.

Idir 1987 agus 1991 d’fhreastail Duda ar an II Liceum Ogólnokształcące im. Króla Jana III Sobieskiego w Krakowie  (Gaeilge: Meánscoil Jan III Sobieski, Kraków)  áit gur éirigh thar cionn leis sé sna Daonnachtaí. Rinne sé staidéar ar an dlí ina dhiaidh sin san Uniwersytet Jagielloński (Gaeilge: Ollscoil Jagielloniach). 

I mí Dheireadh Fómhair 2001, agus céim Mháistir Dlí aige, ceapadh é mar chúntóir taighde sa Roinn Dlí Riaracháin i nDámh an Dlí agus Riaracháin san Ollscoil. I mí Eanáir 2005, ghnóthaigh Duda céim Dochtúireachta Dlí (LL.D.) san Ollscoil. 

Mar gheall ar a shlí bheatha pholaitiúil, bhí sé ar shaoire gan phá den ollscoil den chuid is mó. 

Ó Mheán Fómhair 2006, seachas eatramh 13 mhí ag tosú i Meán Fómhair 2010, nuair a d’fhill sé ar an ollscoil. Ina theannta sin d’oibrigh Duda mar léachtóir i gColáiste Oideachais agus Riaracháin Mieszko I, Poznań.

Polaiteoir 
Ba é Andrzej Duda iarrthóir uachtaránachta an pháirtí Prawo i Sprawiedliwość (PiS) (Gaeilge: Dlí agus Cirt), le linn toghchán uachtaránachta 2015 i mBealtaine 2015. 

Sa chéad bhabhta vótála, fuair Andrzej Duda 5,179,092 vóta - 34.76% de na vótaí bailí. Sa dara babhta vótála, fuair Andrzej Duda 51.55% den vóta, ag bualadh an uachtaráin an bhí ann Bronisław Komorowski, a fuair 48.45% den vóta. 

Ar 26 Bealtaine 2015, d’éirigh Andrzej Duda as a bhallraíocht pháirtí mar uachtarán tofa. An 24 Deireadh Fómhair 2019 fuair sé an tacaíocht oifigiúil ó PiS roimh a fheachtas atoghcháin in 2020. 

Atoghadh é i dtoghchán uachtaránachta 2020 le farasbarr beag.

Féach freisin     

 Páirtí Dlí agus Cirt (an Pholainn)
 Jarosław Kaczyński
 Toghchán parlaiminte na Polainne, 2023

Tagairtí 

 Iarrthóirí i dtoghchán uachtaránachta na Polainne 2015
 Iarrthóirí i dtoghchán uachtaránachta na Polainne 2020
 alumni Ollscoil Jagiellonian
 Baill den Pháirtí Dlí agus Cirt
 Daoine beo
 Feisirí Eorpacha na Polainne 2009–2014
 FPEanna don Pholainn 2014–2019
 Daoine as Kraków
 Dlíodóirí Polannacha
 Caitlicigh Rómhánacha na Polainne
 Uachtaráin na Polainne
 Baill den Sejm 2011–2015
Polaiteoirí na  Polainne
Daoine as Kraków
Daoine a rugadh i 1972
Daoine beo
Uachtaráin na Polainne
Feisirí de Pharlaimint na hEorpa